HANA ร่วง 5% โบรกหั่นเป้าเหลือ 40 บ. คาดธุรกิจหลักทรุด ฉุดกำไร Q2 ลด 31%
HANA ร่วง 5% โบรกหั่นเป้าเหลือ 40 บ. คาดธุรกิจหลักลด กดกำไรไตรมาส 2/65 เหลือ 420 ล้านบาท ลดลง 31% จากงวดเดียวปีก่อน ขณะที่ครึ่งปีแรก อยู่ที่ 819 ล้านบาท ลดลง 31% เทียบกับงวดเดียวของปีก่อน รับผลขาดทุนจาก PMS ยังคงคำแนะนำ “ถือ”
HANA ร่วง 5% โบรกหั่นเป้าเหลือ 40 บ. คาดธุรกิจหลักลด กดกำไรไตรมาส 2/65 เหลือ 420 ล้านบาท ลดลง 31% จากงวดเดียวปีก่อน ขณะที่ครึ่งปีแรก อยู่ที่ 819 ล้านบาท ลดลง 31% เทียบกับงวดเดียวของปีก่อน รับผลขาดทุนจาก PMS ยังคงคำแนะนำ “ถือ”
4 ก.ค. 2565

ผู้สื่อข่าวรายงานว่า วันนี้ (4 ก.ค. 65) ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 14:30 น. อยู่ที่ระดับ 38.75 บาท บวก 2 บาท หรือ 4.91% ทำจุดสูงสุด 40.75 บาท ทำจุดต่ำสุด 38.50 บาท ด้วยมูลค่าการซื้อขาย 511.09 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (4 ก.ค. 65) คาดว่าในส่วนของกำไรจากธุรกิจหลักของ HANA ช่วงไตรมาส 2 ปี 65 จะอยู่ที่ 420 ล้านบาท ลดลง 31% เมื่อเทียบกับงวดเดียวกันของปีก่อน แต่เพิ่มขึ้น 5% จากไตรมาสก่อน ซึ่งจะทำให้กำไรจากธุรกิจหลักในช่วงครึ่งแรกของปี 65 อยู่ที่ 819 ล้านบาท ลดลง 31% เมื่อเทียบกับงวดเดียวกันของปีก่อน และคิดเป็น 37% ของประมาณการกำไรปีนี้ โดยกำไรที่ลดลงอย่างมีนัยสำคัญจากงวดเดียวกันของปีก่อนจะเป็นเพราะต้องรับผลขาดทุนจาก Powermaster Semiconductors (PMS)
ขณะเดียวกันทางฝ่ายวิจัยปรับลดประมาณการกำไรปี 65-66 ลง 10%-15% เพื่อสะท้อนถึงแนวโน้มที่อ่อนแอของ Smartphone และ PC ลดลง 50% ของยอดขายรวมของ HANA โดยได้ปรับลดสมมติฐานดังนี้ 1) ปรับลดยอดขายลง 7-13% และ 2) ปรับลดอัตรากำไรขันต้นลง 0.20-0.30%
ดังนั้นคาดว่ากำไรจากธุรกิจหลักของ HANA จะลดลง 11% จากงวดเดียวกันของปีก่อน ในปี 65 ก่อนที่จะฟื้นตัวขึ้น 17% จากงวดเดียวกันของปีก่อนในปี 66 แนวโน้มอุตสาหกรรมที่อ่อนแอ และความกังวลเกี่ยวกับการชะลอตัวของเศรษฐกิจโลก จึง de-rate PER ลงจาก 17.0 เท่า เหลือ 16.0 เท่า ค่าเฉลี่ยในอดีต
นอกจากนี้ปรับลดราคาเป้าหมายสิ้นปี 65 จากเดิม 48.00 บาท เหลือ 40.00 บาท อิงจาก PER ที่ 16.00 เท่าค่าเฉลี่ยในอดีต และยังคงคำแนะนำ “ถือ” HANA